Medical Online > eü-gazdaság > Újabb adománybolt Budapesten
2012. január 23. 04:59
Az E-cherry nevű üzletet az Alkotás utca 39/a cím alatt találhatják meg az érdeklődők.
Adományt az üzlet nyitva tartási idejében bármikor, előzetes egyeztetés nélkül be lehet adni.
A bolt üzemeltetői minden olyan tárgyat szívesen fogadnak, amely egy átlagos háztartásban előfordul, használható állapotban van, nem nagyméretű és a beadójának már felesleges: ruházati termékeket, könyveket, dísztárgyakat, konyhai eszközöket, játékokat, sportszereket.
Bútort, nagyobb háztartási gépeket nem tudnak fogadni. A beadott adományokat piaci ár alatt árusítják, kedvező vásárlási lehetőséget biztosítva azoknak is, akik nem tudnak új és drága termékeket vásárolni.
A bolt működése és jellege az angol charity shopok működésén alapszik, hasonló az elmúlt években Magyarországon megnyílt adományboltokhoz.
adománybolt, Budapest, E-cherry